שרגי גשטטנר

שרגא אליהו (שרגי) גשטטנר (באנגלית: Shragee Gestetner; ה'תשמ"ו, 1986 – י"ח באייר ה'תשפ"א, 30 באפריל 2021) היה זמר ומלחין חסידי, תושב מונסי. נספה באסון הר מירון בל"ג בעומר בהר מירון, בשנת 2021. נולד במונטריאול שבקנדה, לחיים גשטטנר, חסיד סקווירא, ולשושנה, ילידת בני ברק, נכדתו של הרב שרגא סיני, מייסד ומנהל בית הספר "יסודי התורה" בתל אביב ומראשי החינוך העצמאי בארץ ישראל. התחנך במוסדות חסידיים במונטריאול ובארצות הברית. כנער היה חבר במקהלות חסידיות ועסק בהלחנה, אך לבקשת הוריו נמנע מלעסוק בתחום זה באופן מקצועי עד לנישואיו. נשא את בתו של מרדכי דירנפלד ממונסי. המשיך לעסוק בהלחנת שירים חסידיים, שבוצעו בידי זמרים חסידיים שונים. בין לחניו: "אל הכבוד", שהושר על ידי שרולי ורדיגר, ו"אנעים זמירות", של שלוימי דסקל. בסוף העשור הראשון של המאה ה-21 גילו אותו המפיק יוסי טיברג והמלחין יוסי גרין. הם לקחו אותו תחת חסותם והחליטו להפיק עבורו אלבום. בשנת 2012, אחרי שלוש שנות עבודה, יצא אלבום הבכורה – "שרגי", בהפקתו של טיברג, הכולל לחנים של גרין, פינקי ובר, וגשטטנר עצמו. את האלבום עיבדו יהושע פריד, וכן יובל סטופל ואלי לשינסקי. יחד עם האלבום יצא הקליפ של אחד משירי האלבום – "כרחם אב על בנים כן תרחם עלינו". באוקטובר של אותה שנה, זכה בתואר "תגלית השנה" במצעד המוזיקה של רדיו קול חי. גרין המשיך לעבוד עם גשטטנר, ובשנת 2014 הוציא את האלבום "ווארעמקייט" (בעברית: "חמימות"), שהוא אחד מסדרת האלבומים "גוונים של גרין", הכוללים להיטים מלחניו של גרין. בשנת 2017 השתתף באלבום "הכל לטובה", שהוא אחד מסדרת האלבומים "מונה", מלחניו של מונה רוזנבלום. גשטטנר השתתף במספר אלבומי מוזיקה שהופקו בארצות הברית על ידי מפיקים שונים. השתתף בשני האלבומים "אמן ואמן", שנועדו לחזק את הנושא של עניית אמן וכללו לחנים של אייבי רוטנברג, בעיבודו של ישראל לאם. גשטטנר הופיע באירועים שונים וכן בחתונות, בעיקר בארצות הברית ובקנדה. עם השנים החליט לנטוש את עולם המוזיקה לטובת לימוד תורה וחינוך ילדיו, ולפרנסתו עסק ביוזמות עסקיות שונות. ערך מורחב – אסון הר מירון (2021) באביב 2021 הגיע עם שני אחיו לביקור בישראל כדי להשתתף בל"ג בעומר בהילולת רבי שמעון בר יוחאי שנערכה ביום חמישי בלילה, והוא התעתד לשוב לקנדה ביום ראשון. הוא נספה באסון הר מירון, כאשר נמחץ למוות יחד עם עוד 44 חוגגים. הלווייתו נערכה למחרת בירושלים והוא הובא לקבורה בהר המנוחות. בעקבות הידיעה שהוא שוהה לבדו בישראל ובני משפחתו אינם משתתפים בהלוויה, באו מאות אנשים שלא הכירוהו לחלוק לו כבוד אחרון. בני משפחתו צפו בהלוויה באמצעות זום. לאחר פטירתו התפרסם ביתר שאת שירו "כרחם אב", וכמה זמרים הוציאו קאברים לשיר, בהם אפשר למנות את שמחה ליינר ומקהלת זמירות, שמחה פרידמן, רפאל אוזן, זוכה הריאלטי "הקול הבא" וכן 700 מתנדבי הארגון איחוד הצלה. השיר נתפס כ"המנון" של אסון הר מירון. במלאת שנה לפטירתו הופק קליפ מיוחד אודות המיזם "קבעתי" שהוקם לזכרו, משולב בסיפור חייו של גשטטנר שזנח את עולם המוזיקה והקפיד לקבוע עיתים לתורה ולסיים מסכתות רבות. במלאת שנה לפטירתו, בל"ג בעומר תשפ"ב (ה-18 במאי 2022), הוציא יוסי גרין לזכרו את השיר "הבן יקיר לי שרגי אליהו", אותו הוא הלחין וביצע לצידו של פנחס מסרנו. הותיר אחריו אישה וחמישה ילדים. שרגי – 2012 ווארעמקייט – גוונים של גרין 4 - 2014 אמן ואמן – מלחניו של אייבי רוטנברג לרקוד 2 – בהפקת המנצח איצי שוורץ כדאי ר' שמעון בר יוחאי – שירי ל"ג בעומר. מונה 7 - הכל לטובה, מונה רוזנבלום, 2017 שרגי גשטטנר, ברשת החברתית פייסבוק שרגי גשטטנר, באתר אפל מיוזיק (באנגלית) שרגי גשטטנר, באתר ספוטיפיי שרגי גשטטנר, באתר MusicBrainz (באנגלית) שרגי גשטטנר, באתר דיזר אליעזר חסיד, קולו נדם • קווים לדמותו של ר' שרגי גשטטנר ז"ל, באתר בחדרי חרדים, 1 במאי 2021 Interview: Hassidic Music Singer and Composer Shragee Gestetner, בערוץ יוטיוב של "ערוץ 7" מוצ"ש חי | שרגי גשטטנר, בערוץ יוטיוב של מנחם טוקר שנה לפטירתו: סיפור חייו של שרגי גשטטנר ז"ל, בחדרי חרדים שרגי גשטטנר - תגית באתר בחדרי חרדים מצעד המוסיקה השנתי תשע"ג - דירוג המקומות הסופי! - רדיו קול חי, באתר רדיו קול חי, ‏5 באוקטובר 2012 קולו נדם • קווים לדמותו של ר' שרגי גשטטנר ז"ל, אתר בחדרי חרדים. תיעוד דומע: מאות מלווים יחד עם גדולי תורה בהלווייתו של שרגא גשטטנר ז"ל, אתר קול חי. שרגא גשטטנר שנהרג באסון מירון עם השיר "כרחם אב על בנים", נבדק ב-2021-10-03 משתמש אנונימי, לזכרו של שרגי: שמחה ליינר ומקהלת זמירות - 'כרחם אב', באתר רדיו קול חי, ‏2021-05-12 שמחה פרידמן & דוידי נחשון ותזמורתו - "כרחם אב" שרגי גשטטנר, נבדק ב-2021-10-03 והזוכה הוא: רפאל אוזן! צפו ברגע הזכיה, באתר קול חי מיוזיק 700 מתנדבי איחוד הצלה מבצעים את "כרחם אב" של שרגי גשטטנר ז"ל • צפו, באתר רדיו גאולה מתנדבי איחוד הצלה שרים שרגי - "כרחם אב", ‏20/07/2021 שניאור גרינפלד, ויקיפליי | כל מה שרציתם לדעת על שרגי גשטטנר • האזינו, באתר קול פליי | kol-play, ‏6 באפריל 2022 שנה לפטירתו: סיפור חייו של שרגי גשטטנר ז"ל, באתר בחדרי חרדים יוסי גרין בסינגל מרגש לזכר שרגי גשטטנר ז"ל, באתר mobile.kikar.co.il